
Művészetterápia és közművelődés/ Szükség van-e a közművelődésben a művészetterápiára?

Magyarországon a kulturális intézmények kiemelkedő feladatot töltenek be a 21. századi kulturális életben. Ugyanakkor a közművelődés egyik eszközeként egy régi-új tevékenység is teret nyert: a terápiás módszer. A jelen dolgozat ezért azt kívánja megvizsgálni, hogy a közművelődésbe beépített művészetterápia alkalmas-e, hogy mindenki számára lehetőséget biztosítson a mentális egészség gondozására. Milyen perspektívát nyerhet a közművelődés egy olyan tevékenységben, amely közvetetten segíti a társadalom működését, egészséges mindennapjait. A dolgozat körbejárja a közművelődés célkitűzéseit, amelyek változnak annak megfelelően, ahogyan maga a társadalom is formálódik. Ezután tárgyalásra kerülnek a művészetterápia jótékony hatásai az emberekre levetítve. Ezenkívül megvizsgálódik az említett két diszciplína közös szegmensei, amelyek erősítik a területek integrálásának lehetőségét, ezenfelül az integrálást segítő változások is megjelennek. A dolgozat gyakorlati részét interjúk adják, amelyek a közművelődésben dolgozókkal és művészetterapeutákkal készültek. A szakmai beszélgetések arra kerestek választ, hogy az egyik diszciplína, milyen véleményen van a másikról, vagyis a közművelődésben dolgozók a művészetterápiával, míg a művészetterapeuták a közművelődéssel kapcsolatban kaptak kérdéseket. További lehetséges vizsgálati területek a közművelődés a mindennapokba való beépülésének nehézségei és az emberek attitűdje a művészetterápia irányába.

